[{"text_idx": "#000000", "text": "Mae Bannau\u2019r Dyfodol yn nodi\u2019r modd y dylid cyflawni pwrpasau a dyletswyddau\u2019r Parc Cenedlaethol trwy weithio ar y cyd a\u0302\u2019r holl bartneriaid. I\u2019n helpu i ddeall cymhlethdod y nod hwn, rydym yn defnyddio fersiwn a addaswyd o fodel \u201cToesen\u201d Kate Raworth sy\u2019n ymwneud a\u0302 ffiniau cymdeithasol ac ecolegol."}, {"text_idx": "#000001", "text": "Rydym yn defnyddio\u2019r model hwn oherwydd ei fod yn helpu i ragweld byd lle gall pobl a\u2019r blaned ffynnu mewn ffordd gytbwys, yn union fel y mae Bannau\u2019r Dyfodol yn rhagweld amgylchedd a phobl y Parc Cenedlaethol yn gweithio gyda\u2019i gilydd i ddarparu tirwedd ar gyfer llesiant cenedlaethol."}, {"text_idx": "#000002", "text": "Rydym wedi cymhwyso\u2019r model at bwrpasau a dyletswyddau statudol Awdurdod y Parc Cenedlaethol. Mae\u2019r pwrpas statudol cyntaf yn ymwneud a\u0302 gwarchod yr amgylchedd. Mae\u2019r ail bwrpas yn ymwneud a\u0302 chysylltu pobl a\u0302\u2019r amgylcheddau naturiol a diwylliannol er eu mwynhad a\u2019u llesiant. Mae gan Awdurdod y Parc Cenedlaethol hefyd ddyletswydd statudol i gefnogi cymunedau fel eu bod yn ffynnu o fewn y Parc Cenedlaethol. Rhaid inni gydbwyso gofynion cystadleuol y ddau bwrpas gan alluogi pobl i fwynhau ecosystemau ffyniannus heb effaith negyddol."}, {"text_idx": "#000003", "text": "Mae\u2019r Doesen yn cymryd ei henw o\u2019i sia\u0302p ac mae\u2019n cynnwys dwy gylch consentrig."}, {"text_idx": "#000004", "text": "Y cylch allanol yw\u2019r nenfwd ecolegol. Mae hyn yn ymwneud a\u0302 phwrpas cyntaf y Parc Cenedlaethol a\u2019n huchelgais i adfer cynaliadwyedd amgylcheddol y Parc Cenedlaethol."}, {"text_idx": "#000005", "text": "Mae\u2019r cylch mewnol yn sylfaen gymdeithasol. Mae hyn yn ymwneud a\u0302 dyletswydd economaidd-gymdeithasol y Parc Cenedlaethol a\u2019n huchelgais i sicrhau nad oes unrhyw un sy\u2019n byw yn y Parc Cenedlaethol yn cael ei adael heb hanfodion bywyd."}, {"text_idx": "#000006", "text": ". Rhwng y ddwy ffin hyn, mae gofod ar ffurf toesen sy\u2019n ddiogel o ran ei ecoleg ac yn gymdeithasol gyfiawn. Mae\u2019n fan diogel lle gall gweithgareddau ein hail bwrpas ffynnu, sef pobl yn mwynhau\u2019r Parc Cenedlaethol er dibenion hamdden."}, {"text_idx": "#000007", "text": "Yn y modd hwn, mae Toesen y Parc Cenedlaethol yn fframwaith ar gyfer deall gweithrediad llwyddiannus ein pwrpasau a\u2019n dyletswyddau statudol. Mae hefyd yn fodd i ddangos bod yn rhaid i unrhyw weithgaredd a wnawn tuag at ein hail bwrpas ddigwydd o fewn ffiniau cymdeithasol ac ecolegol, heb achosi niwed i\u2019r naill na\u2019r llall."}, {"text_idx": "#000008", "text": "Mae Toesen y Parc Cenedlaethol yn ein helpu i ddeall y berthynas gymhleth rhwng pobl a\u2019r blaned a\u2019r ffordd y mae llesiant dynol yn dibynnu ar yr amgylchedd ac ar gymdeithas yn gweithio mewn cytgord."}, {"text_idx": "#000009", "text": "Mae\u2019r ddelwedd yn mynegi cyflwr presennol y Parc Cenedlaethol mewn perthynas a\u0302 llesiant dynol a\u2019r amgylchedd. Mae pob dimensiwn yn cael ei fesur yn erbyn o leiaf un dangosydd allweddol ac mae\u2019r lletemau coch yn dangos maint y diffyg neu\u2019r gorwariant yng ngweithrediad delfrydol ein pwrpasau a\u2019n dyletswyddau. I rai sectorau fel newid hinsawdd, a thai \u2013 mae\u2019r newid sydd ei angen i fynd yn o\u0302l i\u2019r Doesen yn enfawr. Nod Bannau\u2019r Dyfodol yw dileu\u2019r coch i gyd o ddiagram y Doesen, ac mae\u2019r Cenadaethau yn ymateb i\u2019r \u201cgorsaethu\u201d mwyaf. Wrth i ni weithredu Bannau\u2019r Dyfodol, bydd y model Toesen yn ein helpu ni i ddeall effaith y Cynllun yn y byd go iawn."}]